tartuNLP/wikipedia-smugri-20251201 huggingface dataset:
Oxford-AstraZenecan COVID-19-rokote

Oxford-AstraZenecan COVID-19-rokote, koodinimeltään AZD1222, jota myydään muun muassa tuotenimillä Covishield ja Vaxzevria, on COVID-19:n ennaltaehkäisyyn tarkoitettu virusvektorirokote. Se on Oxfordin yliopiston ja AstraZenecan kehittämä, ja se annetaan lihaksensisäisenä injektiona käyttäen vektorina muunnettua simpanssin adenovirusta ChAdOx1. Rokotteen teho on 76,0 prosenttia oireisen COVID-19:n ehkäisyssä 22 päivän kuluttua ensimmäisestä annoksesta ja 81,3 prosenttia toisen annoksen jälkeen.
Rokotteen turvallisuusprofiili on hyvä, ja haittavaikutukset, kuten pistoskohdan kipu, päänsärky ja pahoinvointi, häviävät yleensä muutamassa päivässä. Harvemmin voi esiintyä anafylaksiaa (Yhdistyneen kuningaskunnan lääkkeiden ja terveydenhuollon tuotteiden sääntelyvirastolla (MHRA) on 268 raporttia noin 21,2 miljoonasta rokotuksesta 14. huhtikuuta 2021 mennessä). Hyvin harvinaisissa tapauksissa (noin 1 henkilö 100 000:sta) rokotteeseen on yhdistetty suurentunut veritulppariski yhdessä verihiutaleiden alhaisen tason kanssa.[27][28][29] Euroopan lääkeviraston mukaan 4. huhtikuuta 2021 mennessä 222 veritulppatapausta on raportoitu Euroopan talousalueelta ja Yhdistyneestä kuningaskunnasta, jossa noin 34 miljoonaa ihmistä on saanut rokotteen.
Rokote hyväksyttiin ensimmäisen kerran käytettäväksi Ison-Britannian rokotusohjelmassa 30. joulukuuta 2020, ja ensimmäinen kokeilun ulkopuolinen rokotus annettiin 4. tammikuuta 2021. Sittemmin useat lääkevirastot ympäri maailmaa, kuten Euroopan lääkevirasto (EMA) ja Australian Therapeutic Goods Administration, ovat hyväksyneet rokotteen, ja Maailman terveysjärjestö (WHO) hyväksyi sen hätäluetteloon. 34 Joissakin maissa rokotteen käyttö on rajoitettu iäkkäisiin henkilöihin, joilla on suurempi riski sairastua vakavaan COVID-19-tautiin, koska ollaan huolissaan rokotteen hyvin harvinaisista haittavaikutuksista nuoremmilla henkilöillä.
Suomessa nimellä Vaxzevria hankittuja rokotteita annettiin vain yli 65-votiaille marraskuuhun 2021 saakka. Tuolloin käytössä olleet rokote-erät vanhenivat eikä uusia enää hankittu. Sitä korvaavaksi adenovirusvektorirokotteeksi valittiin Janssenin koronavirusrokote, joka myös on adenovirusvektorirokote. Se on yhdysvaltalaisen Johnson &amp; Johnson -yhtiön kehittämä ja sen belgialaisen tytäryhtiön Janssenin nimellä Euroopassa markkinoima rokote
Mohammad Hassan Akhund

Mohammad Hassan Akhund () on afganistanilainen uskonoppinut ja poliitikko, joka toimii talibanin hallinnon virkaatekevänä pääministerinä 7. syyskuuta 2021 alkaen.
Akhund oli Mohammed Omarin läheinen liittolainen. Hän johtaa Talebanin korkeinta neuvostoa. Järjestön korkeimman johtajan Hibatullah Akhundzadan kerrotaan kunnioittavan häntä suuresti.
Talibanin hallitessa Afganistania vuosina 1996–2001 Akhund toimi ulkoministerinä ja varapääministerinä. Siltä ajalta hän on ollut YK:n pakotelistalla.
Mullah Akhund on kotoisin Kandaharista ja etniseltä taustaltaan paštu. Hänen arvioidaan olevan noin 65-vuotias.
Certified Lover Boy

Certified Lover Boy on kanadalaisen rap-artisti Draken kuudes studioalbumi, joka julkaistiin 3. syyskuuta 2021.
Albumin kansikuvan on suunnitellut brittiläinen Damien Hirst. Kannessa on 12 raskaana olevaa naista esittävää emojia.
Vastaanotto.
Albumia on kritisoitu sosiaalisessa mediassa siitä, että yhdeksi ”TSU”-kappaleen tekijöistä on merkitty R. Kelly, joka oli julkaisuaikaan syytettynä useiden nuorten naisten ja tyttöjen seksuaalisesta hyväksikäytöstä. Kappaleella samplataan R. Kellyn kappaletta ”Half on a Baby”. Myös albumin julkaisuajankohta on arveluttanut, koska "Certified Lover Boy" julkaistiin samoihin aikoihin kuin Draken kanssa huonoissa väleissä olevan rap-artisti Kanye Westin albumi "Donda". Kilpailevien albumien samanaikainen julkaisu on saattanut johtua räppäreiden erimielisyyksistä tai se on voinut olla ennalta sovittu markkinointistrategia, josta molemmat osapuolet hyötyvät.
Mike Evans

Michael Lynn Evans III (s. 21. elokuuta 1993 Galveston, Texas) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Evans edustaa Tampa Bay Buccaneersia, joka varasi Evansin 1. kierroksella varaustilaisuuden 7. pelaajana vuoden .
Ura.
Yliopistoura.
Evans edusti yliopistotasolla Texas A&amp;M:ia. Hän pelasi yliopistossa vuodet 2012 ja 2013. Hän pelasi yliopistossa yhteensä 26 ottelua, joissa vastaanotti 2499 jaardia ja teki 17 touchdownia.
Ammattilaisura.
Tampa Bay Buccaneers varasi Evansin ensimmäisellä kierroksella seitsemäntenä pelaajana. Evans ja Buccaneers solmivat nelivuotisen tulokassopimuksen kesäkuussa 2014. Evans pelasi tulokaskaudellaan 15 runkosarjan ottelua: hän loukkaantui neljännellä peliviikolla ja ei päässyt pelaamaan seuraavalla viikolla. Hän vastanaotti 1051 jaardia ja teki 12 touchdownia. Hänet valittiin kauden päätteeksi tulokkaiden tähdistökentälliseen. Vuonna 2015 Evans pelasi runkosarjassa 15 ottelua. Hän teki kolme touchdownia, mutta eteni vastaanottaen 1206 jaardia. Vuonna 2016 Evans pelasi ensimmäisen kerran kaikki 16 runkosarjan ottelua. Hän eteni vastaanottamalla 1321 jaardia ja teki 12 touchdownia. Lisäksi hänet valittiin kauden päätteeksi ensimmäistä kertaa urallaan Pro Bowliin. Ennen kautta 2017 Buccaneers käytti Evansiin viidennen vuoden option. Maaliskuussa 2017 Buccaneers ja Evans solmivat viisivuotisen jatkosopimuksen. Sopimuksen kokonaisarvo oli 82,5 miljoonaa dollaria, josta taattua rahaa 55 miljoonaa dollaria. Vuonna 2017 Evans pelasi 15 runkosarjan ottelua, joissa vastaanotti 1001 jaardia ja teki viisi maalia.
Vuonna 2018 Evans pelasi kaikki 16 runkosarjan ottelua. Hän teki henkilökohtaisen ennätyksen edetyissä jaardeissa, kun hän vastaanotti 1524 syöttöjaardia. Lisäksi hän teki 8 touchdownia. Hänet valittiin myös kauden päätteeksi Pro Bowliin. Kaudella 2019 Evans vastaanotti 1157 jaardia ja teki kahdeksan touchdownia 13 pelaamassa ottelussaan. Hän ei pelannut loppukaudesta, kun hänen takareitensä revähti viikolla 14. Hänet kuitenkin valittiin jälleen Pro Bowliin. Vuoden 2020 runkosarjassa Evans pelasi 16 ottelua, joissa hän vastaanotti 1006 jaardia ja teki 13 touchdownia. Hän pääsi runkosarjan jälkeen pelaamaan ensimmäistä kertaa pudotuspeleihin. Hän pelasi kaikki neljä pudotuspeliottelua, joissa vastaanotti 204 jaardia ja teki kaksi touchdownia. Hän voitti Buccaneersin kanssa Super Bowl LV:n.
Tilastot.
Lähde:
Jezebro

Jesse Ruokolainen (s. 24. joulukuuta 2003), taiteilijanimeltään Jezebro on saamelainen rap-artisti.
Ruokolainen räppää äidinkielellään pohjoissaameksi. Musiikki on ollut hänelle jo pienestä pitäen lähellä sydäntä, sillä räpin lisäksi ala-asteelta asti basson soitto, laulaminen sekä lukiosta valmistuessaan pohjoissaamenkielisten coverversioiden tekeminen japaninkielisestä J-pop ja J-rock musiikista ovat olleet hänelle osana arkea. Artisteja, joiden musiikista hän on tehnyt coverversioita ovat japanilainen vokalisti Ado, japanilainen laulaja Ai Higuchi sekä japanilainen laulaja lauluntekijä Eve.
Musiikillisina esikuvina sekä inspiraatioina pohjoissaamenkielisen rap-musiikin tekemiseen ovat olleet saamelainen rap-artisti Áilu Valle, inarinsaamelainen rap-artisti Amoc. Heidän lisäkseen muita inspiroivia rap-artisteja ovat olleet yhdysvaltalaiset rap-artistit Logic, Eminem, Joyner Lucas sekä DEMONDICE.
Joona Iivonen

Joona Iivonen (s. 8. kesäkuuta 2000 Huittinen) on suomalainen pesäpalloilija, joka edustaa Ykköspesis-joukkue Loimaan Palloilijoita.
Ura.
Iivonen on Loimaan Palloilijoiden kasvatti. Hän pelasi ensimmäisen ottelunsa Ykköspesiksessä kesällä 2017, kun Pöytyän Urheilijoiden Sami Virto sairastui. Superpesis-debyyttinsä Iivonen teki 21. heinäkuuta 2021 vierasottelussa Sotkamon Jymyä vastaan, kun Petteri Alanen loukkasi polvensa.
Muuta.
Iivonen on pelannut nuorempana jääkiekkoa. Hänen pikkuveljensä Elmeri pelaa myös pesäpalloa.
Peryton

Peryton on myyttinen hybridi eläin, joka on osaksi hirvi ja osaksi jättimäinen petolintu. Jorge Luis Borges nimesi olennon ensimmäistä kertaa teoksessaan Kuvitteellisten olentojen kirja lähteenään kauan kadoksissa ollut keskiaikainen käsikirjoitus.
Legendan mukaan perytonit ovat Atlantiksen tuhosta paenneiden ihmisten sieluja. He eivät voisi koskaan löytää kotiaan uudestaan.
Mytologia.
Perytonilla sanotaan olleen hirven pää, kaula, eturaajat ja sarvet yhdistettynä ison petolinnun höyhenpeitteeseen, siipiin ja takaraajoihin. Perytonin sanotaan toisaalta olevan hirvi suuren petolinnun siivillä ja erilaisella värillä.
Borgesin mukaan perytonit asuivat Atlantiksessa, kunnes maanjäristys tuhosi sivilisaation ja olennot pakenivat lentämällä. Perytonilla on ihmisen varjo, kunnes se tappaa yhden ihmisen, jolloin se saa oman varjonsa. Sibylla on kerran ennustanut, että perytonit tuhoaisivat Rooman.
Ihmissielusta sanottiin tulevan peryton, kun se menetti suosionsa Atlantiksen jumalille. Saadakseen takaisin hyväksynnän hirviö joutui tappamaan yhden ihmisen. Tämän tehtyään se saisi takaisin oman fyysisen heijastuksensa eikä tappaisi enää koskaan ketään.
Hjalmar Ekholm

Carl (Karl) Hjalmar Ekholm (23. toukokuuta 1876 Vihti – 12. helmikuuta 1933 Helsinki) oli suomalainen juristi, virkamies ja pankin- ja yritysjohtaja. 
Ekholmin vanhemmat olivat hovineuvos Carl Fredrik Ekholm ja Anna Yolanda Strandberg ja puolisot 1903–1919 Anna Maria Sandberg ja vuodesta 1919 Anna Elisabet Huber. Ekholm tuli ylioppilaaksi 1894 ja valmistui molempien oikeuksien kandidaatiksi 1901, varatuomarin arvon hän sai 1904. Hän oli asianajaja 1905, senaatin kopisti 1904–1906, Suomen metalliteollisuuden työnantajainliiton sihteeri ja asiamies 1906–1914, Helsingin kaupunginvaltuuston sihteeri 1909–1914, A. Ahlström -yhtiön toinen johtaja ja johtokunnan jäsen 1915–1924 ja Liittopankin johtokunnan jäsen, johtaja 1924–1928 ja toimitusjohtaja 1928–1931. Ekholm oli myös vuodesta 1918 Suomen Työnantajain Keskusliiton hallituksen jäsen ja 1924–1932 sen puheenjohtaja.
Piasa

Piasa on intiaanien myyttinen olento. Sen kuva on luolamaalauksena Missisippijoen eräällä jyrkänteellä. Sen alkuperäinen sijainti oli Illinoisissa Madison Countyssa nykyisessä Altonissa. Alkuperäistä Piasan kuvaa ei enää ole.
Ulkonäkö.
Piasa on osaksi lintu, osaksi lisko ja osaksi kala. Sillä on miehen kasvot. Sen vartalo on liskomainen lukuun ottamatta eturaajoja, jotka ovat jonkin ison petolinnun raajat. Sen häntä on osaksi liskon häntä ja osaksi kalan pyrstö. Sillä on lohikäärmeen kaltaiset siivet. Sillä on myös sarvet. Sen jaloissa on neljä tai kuusi varvasta. Sen siipien kärkivälin sanotaan olevan yli 15 metriä.
Mytologia.
Piasa on hyvin vahva. Se voi kantaa elävää puhvelia valtavilla kynsillään. Piasa kylvi kauhua rohkeimmankin soturin sydämeen, varsinkin kun se mieltyi ihmislihan makuun. Piasa asuu Missisippijoen jyrkänteillä. Ennen hirviö metsästi puhveleita, mutta kun eräs soturi erehtyi tulemaan pedon luo, se nappasi ja söi hänet. Olento tajusi ihmislihan hyvän maun ja alkoi metsästää vain ihmisiä. Olentoa yritettiin tappaa tuloksetta. Lopulta eräs intiaanijohtaja keksi toimia hirviölle syöttinä ja houkutteli sen ansaan. Kylän soturit ampuivat pedon täyteen myrkkynuolia, ja se kuoli. Hirviön kuolemaa juhlittiin tekemällä siitä luolamaalaus.
Chris Godwin

Rod Christopher Godwin Jr. (27. helmikuuta 1996, Philadelphia, Pennsylvania) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Godwin edustaa Tampa Bay Buccaneersia.
Godwin edusti yliopistotasolla Pennsylvanian osavaltionyliopistoa vuodet 2014–2016. Hän pelasi Penn Statessa 39 ottelua, joissa vastaanotti 2421 jaardia ja teki 18 touchdownia. Godwin varattiin NFL:ään vuoden , kun Tampa Bay Buccaneers varasi hänet kolmannella kierroksella varaustilaisuuden 84. pelaajana. Hän on pelannut Buccaneersissa vuodesta 2017 lähtien. Vuonna 2019 hänen tähän astisen uran parhaalla kaudella hän eteni syöttöjä vastaanottamalla 1333 jaardia ja teki 8 touchdownia. Yhteensä vuosina 2017–2020 Goodwin on pelannut runkosarjassa 58 ottelua, joissa hän on vastaanottanut 3540 jaardia ja tehnyt 24 touchdownia. Goodwin voitti vuoden 2020 päätteeksi Buccaneersin kanssa Super Bowl LV:n. Hänet on valittu kertaalleen Pro Bowliin, mikä tapahtui vuonna 2019.
Heinäkuussa 2021 Buccaneers käytti Godwiniin "franchise tagin", joka kiinnitti Godwinin Buccaneersiin yhdeksi kaudeksi ennalta sovitulla palkalla (noin 16 miljoonaa dollaria).
Ketos (mytologia)

Ketos (, ) on kreikkalaisen mytologian valtava merihirviö. Yhden tarinan mukaan Perseus surmasi Ketoksen pelastaakseen Andromedan ja toisen tarinan mukaan Herakles surmasi Ketoksen pelastaakseen Hesionen. Valaskalan ("Cetus") tähdistö on nimetty Ketoksen mukaan.
Mytologia.
Kuningatar Kassiopeia kehui, että hän ja hänen tyttärensä Andromeda olivat kauniimmat kuin nereidi, joka oli raivoissaan siitä. Hän pyysi Poseidonia lähettämään merihirviö Ketoksen hyökkäämään Aithiopiaan (muinaiseen Etiopiaan). Viisas oraakkeli kehotti kuningas Kefeusta ja kuningatar Kassiopeiaa uhraamaan Andromedan Ketokselle. He sitoivat ketjulla Andromedan kallioon lähelle merta, jotta Ketos voisi syödä hänet. Löydettyään Andromedan kiinni kalliossa ja ahdingostaan oppineena Perseus onnistui tappamaan Ketoksen, kun olento nousi merestä syömään Andromedaa. Erään version mukaan Perseus upotti miekkansa Ketoksen selkään, kun taas toisen version mukaan hän käytti Medusan päätä muuttaakseen hirviön kiveksi.
Kuvaukset.
Ketosta kuvattiin eri tavoin merihirviöksi tai merikäärmeeksi. Muut versiot kuvaavat Ketosta hirviöksi, jolla oli villisian tai vinttikoiran pää ja valaan tai delfiinin ruumis ja jaettu viuhkamainen häntä. Olentoa kuvataan usein taistelevan Perseuksen kanssa tai Nereidin vuorella, jossa hänellä ratsastetaan.
Biskopsö (Nauvo)

Biskopsö on saari Nauvon kunta-alueella, Paraisilla. Saari kuuluu siten Saaristomerellä sijaitsevaan Turunmaan saaristoon. Saari sijaitsee noin 3 km kaakkoon Nauvon kirkolta. Saaren pinta-ala on 2.6 neliökilometriä.
Antimonitrijodidi

Antimonitrijodidi (SbI3) on antimonin ja jodin muodostama epäorgaaninen molekyyliyhdiste. Sitä voidaan käyttää katalyyttinä orgaanisen kemian synteeseissä.
Ominaisuudet, valmistus ja käyttö.
Huoneenlämpötilassa antimonitrijodidi on punaista kiinteää ainetta. Yhdisteen alkeiskoppi on romboedrinen. Antimonitrijodidi hydrolysoituu veden vaikutuksesta antimonioksijodidiksi, mutta liukenee muun muassa etanoliin, asetoniin ja bentseeniin. Yhdiste muodostaa komplekseja useiden Lewis-emästen kanssa.
Antimonitrijodidia voidaan valmistaa kuumentamalla antimonia ja jodia. Toinen tapa on antimonitrikloridin ja vismuttitrijodidin reaktio.
2 Sb + 3 I2 → 2 SbI3
SbCl3 + BiI3 → SbI3 + BiCl3
Antimonitrijodidia voidaan käyttää katalyyttinä eetterien ja piperidiinien valmistuksessa.
Ernholm

Ernholm on saari Nauvossa Paraisten kaupungissa. Saari sijaitsee Saaristomerellä ja kuuluu Turunmaan saaristoon. Saari sijaitsee noin 2 km kaakkoon Nauvon kirkolta. Nauvon keskustaajama ulottuu osittain Ernholman puolelle. Saaren pinta-ala on 2.28 neliökilometriä.
Saarelta on tieyhteys Norrströmmenin sillan kautta Biskopsöhön ja Krogbron-sillan kautta Pikku-Nauvoon.
Taidemaalari Victor Westerholm vietti kesiään Nauvossa ja Ernholmassa. Westerholmin mukaan on nimetty 3 kilometrin pituinen luontopolku, joka perustettiin saarelle vuonna 2014.
Ängholm

Ängholm on saari Nauvon kunta-alueella, Paraisilla. Saari kuuluu siten Saaristomerellä sijaitsevaan Turunmaan saaristoon. Saari sijaitsee noin 3 km etelään Nauvon kirkolta.
Vital Signs (yhtye)

Vital Signs oli pakistanilainen yhtye.
Vital Signsin perustivat Rawalpindissä vuoden 1986 alkupuolella kosketinsoittaja Rohail Hyatt ja basisti Shahzad "Shahi" Hasan. Myöhemmin yhtyeen laulajaksi liittyi rocklaulajana jo ennestään toiminut Junaid Jamshed. Yhtye saavutti suosiota Islamabadin ja Lahoren alakulttuurisessa musiikkiteollisuudessa ja laajensi sitten esiintymisiään maan eri osiin. Ensimmäinen albumi "Vital Signs 1" (1989) julkaistiin, ja isänmaallisteemainen single "Dil Dil Pakistan" (1987) nosti yhtyeen suureen suosioon. Yhtye saavutti myös kansainvälisemmän yleisön. Se käytti laulukielinään urdua ja pandžabia.
Vital Signs jäi tauolle 1990-luvun puolenvälin aikoihin, mutta palasi vielä 2000-luvun alussa yhteen. Solisti Junaid Jamshed oli aloittanut uskonnollisen toiminnan Tabligh-liikkeessä, mutta yhtye piti tribuuttikonsertin edesmenneen Nazia Hassanin kunniaksi. Jamshed kertoi kysyttäessä, ettei katsonut popmusiikin olevan millään tavalla yhteensopimatonta islamin kanssa. Hän kuitenkin kamppaili häntä haastatelleen Sonya Fatahin mukaan musikaalisen ja uskonnollisen identiteettinsä välillä.
Vital Signs kiersi myös epäonnistuneesti Euroopassa 9/11-iskujen jälkeen ja kohtasi kysymyksiä Pakistanin kulttuurisista arvoista ja militanttien suvaitsemisesta. Yhtyeen myöhäiset albumit eivät osoittautuneet menestyksekkäiksi.
Iikka Nurmonen

Iikka Nurmonen (s. 10. joulukuuta 1993 Maaninka) on suomalainen raviohjastaja ja -valmentaja.
Nurmonen on voittanut ohjastamillaan hevosilla useita suurkilpailuja. Next Directionilla hän voitti St Michel -ajon vuonna 2020 ja voittotulos 1.08,9 on kaikkien matkojen Suomen ennätys. Next Directionin ohjissa hän on voittanut myös Suomen mestaruuden 2019 ja 2020. Midnight Hourin hän ohjasti voittoon vuoden 2017 St Michel -ajossa ja Ruotsissa Åby Stora Pris -kilpailussa. Nurmonen voitti uransa 1000. voiton hevosilla Kuopion Sorsasalossa 13. maaliskuuta 2021. Nuorille ohjastajille tarkoitettuun, ensimmäiseen Salamakypärät-kilpailuun vuonna 2012 osallistunut Nurmonen voitti kilpailun. Hän kilpaili poniraveissa vuosina 2005-2009 ja voitti 14 lähtöä 107 ajamastaan kilpailusta.
Nurmonen valmentaa ravihevosia Maaningalla puolisonsa Jenni Tuokon kanssa. Nurmosen sisar on ravivalmentaja Katariina Nurmonen, ja isä on myös ravivalmentaja Ossi Nurmonen.
Kåre Kivijärvi

Kåre Kivijärvi (23. huhtikuuta 1938 Hammerfest, Norja − 20. marraskuuta 1991 Kypros, Kreikka) oli norjalainen valokuvaaja, joka tunnetaan valokuvajournalistisista töistään Pohjois-Norjassa. 
Kivijärvi syntyi kveeniperheeseen ja tunnusti aina yhteyden etniseen perintöönsä ja Suomeen. Työskenneltyään valokuvaajan harjoittelijana Finnmark Dagblad -lehdessä Kivijärvi hyväksyttiin 1959 Folkwangin muotoilukouluun Esseniin Saksaan, missä hän opiskeli Otto Steinertin johdolla. Palveltuaan Norjan kuninkaallisissa ilmavoimissa ilmakuvaajana hän siirtyi henkilöstökuvaajaksi ​​Helsingin Sanomien Viikkosanomiin. Tähän työhön liittyen hän teki kuvausmatkoja Grönlantiin, Neuvostoliittoon, Afganistaniin, Intiaan ja Nepaliin.
Kivijärven töitä hyväksyttiin ensimmäisenä Norjan vuotuiseen Høstutstillingenin päätaidenäyttelyyn. Tässä suhteessa voidaan sanoa, että hän auttoi luomaan valokuvauksen erilliseksi taidemuodoksi Norjassa.
Kivijärven valokuvaustyyli on tunnettu karkeista ja niukista kuvistaan. Hänen valokuvaesseensä Pohjois-Norjan lestadiolaisista vuodelta 1962 on merkittävä esimerkki tästä tyylistä samoin kuin hänen kuvauksensa autioista maisemista ja ankarista ilmastoista.
Olen Julkkis... Päästäkää Minut Pois!

Olen Julkkis... Päästäkää Minut Pois! on suomalainen versio brittiläisestä ohjelmaformaatista "I’m a Celebrity, Get Me Out of Here!", jonka esittäminen alkoi MTV3-kanavalla 21. tammikuuta 2022. Ohjelmassa julkisuudesta tunnetut henkilöt kilpailevat toisiaan vastaan viidakossa. Ohjelman juontavat Aku Hirviniemi ja Janne Kataja.
Ohjelman kulku.
Joukko suomalaisia julkisuuden henkilöitä lähetetään eteläamerikkalaiseen viidakkoon, jossa heidän pitää selviytyä puolitoista kuukautta. Henkilöt kisaavat joka päivä haastavissa tehtäväsarjoissa, keräten pottia heidän valitsemilleen hyväntekeväisyyskohteille. Jos kilpailija kokee olonsa ylitsepääsemättömän vaikeaksi suorittamansa kisan aikana, voi hän huutaa ”olen julkkis... päästäkää minut pois!”, jolloin hän on ulkona suorittamastaan kisasta. Kauden lopuksi yksi kilpailija kruunataan viidakon kuninkaaksi tai kuningattareksi.
Ensimmäinen tuotantokausi.
Ensimmäisen kauden kuvaukset alkoivat loppusyksystä 2021 Etelä-Amerikassa, Argentiinan viidakossa. Kauden esittäminen alkoi 21. tammikuuta 2022.
Joulukuussa 2021 paljastettiin kauden viisitoista julkkiskilpailijaa, jotka olivat Esko Eerikäinen, Antonio Flores, Anna Hanski, Jeffrey Lawman, Sini Sabotage, Kyösti Mäkimattila, Nuppu Oinas, Jaakko Parkkali, Sakari Pietilä, Jussu Pöyhönen, Kerttu Rissanen, Sara Sieppi, Satu Silvo, Perttu Sirviö ja Heidi Sohlberg.
Kauden voitti Kyösti Mäkimattila, joka lahjoitti 19 800 euron voittopotin Mielenterveyden keskusliitolle.
Alemayehu Eshete

Alemayehu Eshete (, myös "Alèmayèhu Eshèté"; 1941 Jimma – 2. syyskuuta 2021 Addis Abeba) oli etiopialainen jazz- ja funkvaikutteinen laulaja.
Eshete aloitti uransa 1960-luvulla Police Orchestran jäsenenä. Hänen ensimmäinen hittinsä oli "Seul" (1961). Tämän jälkeen hän perusti Girma Bèyènèn kanssa Alem-Girma Bandin. Hän jatkoi uraansa Etiopiassa, kunnes joutui Derg-juntan valtaannousun takia monien muiden etiopialaisartistien tavoin lähtemään maanpakoon. Eshete kiersi kansainvälisesti ja saavutti länsimaissa suosiota Buda Musiquen "Éthiopiques"-levysarjan myötä. Sen yhdeksäs osa omistettiin kokonaan Esheten varhaisille levytyksille. Esheten tunnettujen kappaleiden joukossa ovat "Temar Lije" ja "Addis Abeba Bete". 
Eshete jatkoi uraansa elämänsä loppuun saakka. Hän sai Etiopiassa elinikäisten saavutusten palkinnon, ja hänet palkittiin lisäksi Saksassa. Eshetesta käytettiin kutsumanimeä "Etiopian Elvis Presley".
Eshete kuoli sydäninfarktiin 80-vuotiaana kärsittyään jonkin aikaa sydänsairaudesta. Hänen kuoltuaan pääministeri Abiy Ahmed osoitti kunnioituksensa laulajaa kohtaan ja nimesi tämän roolimalliksi monille muille laulajille.
Amnátos

Amnátos () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 156 (vuonna 2011).
Amnátoksen kylä sijaitsee noin 18 kilometriä itäkaakkoon Réthymnon kaupungista. Se on rakennettu noin 330 metrin korkeuteen merenpinnasta laskettuna. Kylän nimi on todennäköisesti esikreikkalaista alkuperää, ja tunnetaan nykyisessä muodossaan jo eräästä antiikin aikaisesta piirtokirjoituksesta. Nykyinen kylä on ollut olemassa viimeistään venetsialaisvallan aikana, mikä näkyy sen vanhoista venetsialaisista taloista, joista merkittävin on Sanguinazzon kartano. Kylä mainitaan ensimmäisen kerran väestönlaskennassa vuonna 1577. Venetsialaiset tunsivat kylän nimimuodossa "Amnato".
Amnátos muodostaa myös laajemman kyläyhdyskunnan (Τοπική Κοινότητα Αμνάτου, "Topikí Koinótita Amnátou"), johon kuuluvat varsinaisen Amnátoksen kylän lisäksi kylät Kapsalianá ja Píkris sekä Arkádin luostari ("Moní Arkadíou"). Koko yhdyskunnan väkiluku on 218.
Aiemmin kylä kuului Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön.
Apóstoloi

Apóstoloi (; transl. myös "Apóstoli"; ”Apostolit”) voi viitata seuraaviin paikkoihin Kreikassa:
Apóstoloi (Réthymno)

Apóstoloi (; transl. myös "Apóstoli") on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Kylän väkiluku on 162 (vuonna 2011).
Apóstoloin kylä, suomeksi ”Apostolit”, sijaitsee Amárin laaksossa noin 31 kilometriä kaakkoon Réthymnon kaupungista. Kylä mainitaan ensimmäisen kerran venetsialaisvallan aikaisessa väestönlaskennassa vuonna 1583. Kylän tärkeimmät kirkot on omistettu Pyhille apostoleille ("Ágioi Apóstoloi"), Pyhälle Nikolaokselle ("Ágios Nikólaos") ja Pyhälle Spyridonille ("Ágios Spyrídonas").
Apóstoloi muodostaa myös laajemman kyläyhdyskunnan (Τοπική Κοινότητα Αποστόλων, "Topikí Koinótita Apostólon"), johon kuuluvat varsinaisen Apóstoloin kylän lisäksi kylät Agía Foteiní ja Génna. Koko yhdyskunnan väkiluku on 277.
Aiemmin kylä kuului Sývritoksen kuntaan ja vuodesta 2011 Amárin kunnan Sývritoksen kunnallisyksikköön.
Aróni

Aróni () on Kreikan kyläyhdyskunta (virallisesti Δημοτική Κοινότητα Αρωνίου, "Dimotikí Koinótita Aroníou"), joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kyläyhdyskunnan väkiluku on (vuonna 2011).
Arónin kyläyhdyskunnan kylät sijaitsevat Akrotírin niemimaan eteläosassa noin 8,5 kilometriä itään Chanián keskustasta. Se on nykyään käytännössä Chanián esikaupunkialuetta. Kyläyhdyskuntaan kuuluvat kylät Ágios Nikólaos (0 asukasta vuonna 2011), Anemómyloi (237), Kathianá (413), Pazinós (629), Pithári () ja Zornádis (0). Kylien lähellä sijaitsee Chanián kansainvälinen lentoasema.
Aiemmin kyläyhdyskunta kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön.
Gállos

Gállos () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 922 (vuonna 2011).
Gálloksen kylä sijaitsee noin kuusi kilometriä lounaaseen Réthymnon keskustasta ja on käytännössä Réthymnon esikaupunkia. Kylän nimen alkuperää ei tiedetä varmuudella. Erään version mukaan se olisi peräisin ranskalaisesta ("gállos") filhelleeni Joseph Balestrasta, joka osallistui taisteluun turkkilaisia vastaan vuonna 1822 ja on haudattu kylään. Toisen version mukaan nimi tulisi kuitenkin vanhasta Neitsyt Marian ("Panagía") kirkosta lisänimeltään "Galoús" tai "Galatoús", mikä viittaa maitoon ("gála"). Kolmannen version mukaan se tulisi venetsialaisesta sukunimestä Gallos. Kylä mainitaan ensimmäisen kerran venetsialaisvallan aikaisessa väestönlaskennassa vuonna 1577.
Gálloksessa sijaitsevat muun muassa Kreetan yliopiston Réthymnon kampusalue sekä Pietarin ja Paavalin luostari ("Moní Pétrou kai Pávlou"). Kylän tärkeimmät kirkot on omistettu Neitsyt Marian lisäksi Pyhälle Georgiokselle ("Ágios Geórgios"), Pyhälle Luukakselle ("Ágios Loukás"), Pyhälle Antoniokselle ("Ágios Antónios") ja Pyhälle Kharalampokselle ("Ágios Charálampos").
Pláka (Chaniá)

Pláka () on Kreikan kylä, joka sijaitsee Kreetan saarella. Se kuuluu hallinnollisesti Apokóronaksen kuntaan, Chanián alueyksikköön ja Kreetan alueeseen. Kylän väkiluku on 393 (vuonna 2011).
Plákan kylä sijaitsee Drápanoksen niemessä Drapanokefála-vuoren rinteessä 23 kilometriä itäkaakkoon Chanián kaupungista. Se on rakennettu noin 70 metrin korkeuteen merenpinnasta laskettuna. Pláka muodostaa myös laajemman kyläyhdyskunnan (Τοπική Κοινότητα Πλάκας, "Topikí Koinótita Plákas"), johon kuuluvat varsinaisen Plákan kylän lisäksi kylät Almyrída ja Kampiá. Koko yhdyskunnan väkiluku on 612.
Aiemmin kylä kuului Vámoksen kuntaan ja vuodesta 2011 lähtien Apokóronaksen kunnan Vámoksen kunnallisyksikköön.
Saktoúria

Saktoúria () on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Kylän väkiluku on 149 (vuonna 2011).
Saktoúrian kylä sijaitsee Vouvála-vuoren luoteisrinteessä noin 47 kilometriä eteläkaakkoon Réthymnon kaupungista. Se on rakennettu noin 520 metrin korkeuteen merenpinnasta laskettuna.
Saktoúria muodostaa myös laajemman kyläyhdyskunnan (Τοπική Κοινότητα Σακτουρίων, "Topikí Koinótita Saktouríon"), johon kuuluvat varsinaisen Saktoúrian kylän eli Áno Saktoúrian (”Ylä-Saktoúria”) lisäksi kaksi muuta kylää, läheinen Káto Saktoúria (”Ala-Saktoúria”) ja rannikolla sijaitseva Ágios Pávlos, sekä Messaránlahdessa sijaitsevat asumattomat saaret Megálo Paximádi eli Paximádia éna ja Mikró Paximádi eli Paximádia dýo. Koko yhdyskunnan väkiluku on 218.
Aiemmin kylä kuului Lámpin kuntaan ja vuodesta 2011 lähtien Ágios Vasíleioksen kunnan Lámpin kunnallisyksikköön.
Skinés

Skinés () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 599 (vuonna 2011).
Skinésin kylä sijaitsee noin 16 kilometriä lounaaseen Chaniásta. Saksalaiset tuhosivat kylän toisen maailmansodan miehityksen aikana ja surmasivat sen asukkaat. Kylän tärkein kirkko on omistettu Kristuksen kirkastumiselle ("Metamórfosi tou Sotíros").
Skinés muodostaa myös laajemman kyläyhdyskunnan (Τοπική Κοινότητα Σκινέ, "Topikí Koinótita Skiné"), johon kuuluu varsinaisen Skinésin kylän lisäksi kylä Chliaró. Koko yhdyskunnan väkiluku on 621. Aiemmin Skinés kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön.
Spiliá

Spiliá () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 268 (vuonna 2011).
Spilián kylä, suomeksi ”Luolat”, sijaitsee noin 25 kilometriä länteen Chanián kaupungista. Kylän nähtävyyksiin kuuluu bysanttilaisaikainen Neitsyt Marian kuolonuneen nukkumisen kirkko. Kylän lähellä on Marathokefálan luola, jonka pituus on 135 metriä.
Spiliá muodostaa myös laajemman kyläyhdyskunnan (Τοπική Κοινότητα Σπηλιάς, "Topikí Koinótita Spiliás"), johon kuuluvat varsinaisen Spilián kylän lisäksi kylät Darmarochóri, Marathokefála ja Vagí. Koko yhdyskunnan väkiluku on 437.
Aiemmin kylä kuului Kolymvárin kuntaan ja vuodesta 2011 lähtien Plataniáksen kunnan Kolymvárin kunnallisyksikköön.
Stérnes (Chaniá)

Stérnes (, ) on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 833 (vuonna 2011).
Stérnesin kylä sijaitsee Akrotírin niemimaalla noin 13 kilometriä itään Chanián kaupungista, heti Chanián kansainvälisen lentoaseman eteläpuolella. Se on rakennettu noin 170 metrin korkeuteen merenpinnasta laskettuna. Stérnes muodostaa myös laajemman kyläyhdyskunnan (Τοπική Κοινότητα Στερνών, "Topikí Koinótita Sternón"), johon kuuluvat varsinaisen Stérnesin kylän lisäksi kylät Aerodrómio, Káto Maráthi ja Maráthi. Koko yhdyskunnan väkiluku on 943.
Aiemmin kylä kuului Akrotírin kuntaan ja vuodesta 2011 lähtien Chanián kunnan Akrotírin kunnallisyksikköön.
Hari Prasad Rimal

Hari Prasad Rimal (; 20. syyskuuta 1925 Lalitpurin piirikunta – 31. elokuuta 2018 Baneshwor, Katmandu) oli nepalilainen laulaja ja näyttelijä.
Rimal syntyi vanhempiensa kolmanneksi lapseksi taiteelliseen perheeseen. Hänestä tuli 1950-luvun alussa ensimmäinen Radio Nepalin laulaja. Hänen tunnettujen laulujensa joukossa ovat "Fagat Ek Nazar Ma", "Jaaun Hami Baadal Paari", "Pawanle Phool Laai", "Binaa Baadal" ja "Aanshu Bahaau". Rimal oli aktiivinen esiintyjä sekä näyttämöllä että elokuvissa, joista ensimmäinen oli "Aama". Hän sai urallaan monia palkintoja ja kunnianosoituksia, kuten Bhakta Raj Acharya Pratisthanin 28. heinäkuuta 2017. Kyseisen palkinnon otti vastaan laulajan puolesta hänen vaimonsa Kalyani Rimal. Pariskunnalla oli kaksi poikaa ja kaksi tytärtä.
Rimal eli viimeiset neljä vuottaan vuodepotilaana. Hän kuoli 92-vuotiaana kärsittyään kroonisesta keuhkoputkentulehduksesta ja eturauhaskomplikaatioista.
Stérnes

Stérnes (, ) voi viitata seuraaviin paikkoihin Kreikassa:
Tavronítis

Tavronítis () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 888 (vuonna 2011).
Tavronítisin kylä sijaitsee Kreetan pohjoisrannikolla eli Kreetanmeren rannalla lähellä sille nimen antaneen Tavronítis-joen suuta, noin 22 kilometriä länteen Chanián kaupungista, neljä kilometriä itään Kolymvárista ja kolme kilometriä länteen Málemesta. Kylä tunnetaan joen ylittävästä vanhasta metallisillasta. Kylän lähellä sijaitsee Tavronítisin ranta.
Tavronítis muodostaa myös laajemman kyläyhdyskunnan (Τοπική Κοινότητα Ταυρωνίτου, "Topikí Koinótita Tavronítou"), johon kuuluu varsinaisen Tavronítisin kylän lisäksi Démplan kylä. Koko yhdyskunnan väkiluku on 973.
Aiemmin kylä kuului Voukoliésin kuntaan ja vuodesta 2011 lähtien Plataniáksen kunnan Voukoliésin kunnallisyksikköön.
Viertolan kartano

Viertolan kartano on kuvitteellinen paikka, suurtila Aleksis Kiven romaanissa "Seitsemän veljestä".
Viertolan esikuvana on pidetty Nurmijärven Raalan kylässä sijaitsevaa Raalan kartanoa.
Kartanon sijainti.
Viertolan kartano sijaitsee veljesten uudistalon paikalta Impivaaran juurelta koilliseen. Kartanosta johtaa kirkkoon vievä tie Teerimäen takana olevan nummen poikki länteen.
Kartanon merkitys veljesten tarinassa.
Kuunneltuaan Taula-Matin metsästystarinoita Impivaaraan asettuneet veljekset päättävät lähteä metsästämään vesilintuja. Lauri hakee retkeä varten kartanosta seitsemän korttelia paloviinaa. Retkellä veljekset kohtaavat karhun, jota ajaessaan törmäävät kartanon härkälaumaan. Härät ajavat veljekset hiidenkivelle. Sieltä päästäkseen heidän on ammuttava härät.
Eero vie tiedon härkien kohtalosta voudille ja ”vouti kiireesti herrallensa”. Kiistellessään härkien korvaamisesta voudin kanssa Juhani mainitsee kartanon rikkaaksi ja ihmettelee, miksi ”panee rikas kartano rässyn aidan”, joka ei pidättele härkiä. 
Veljesten on korvattava kartanolle 33 härän arvo. Juhanin ja Aapon päästyä neuvottelutulokseen kartanon omistajan, ”peljätyn herran”, kanssa, vahinko korvataan pääasiassa viljanviljelyllä. Veljekset oppivat velkaa maksaessaan itsenäisen viljelijän
toimet ja heidän sosiaalinen nousunsa alkaa lukemaan opettelusta.
Varýpetro

Varýpetro () on Kreikan kylä, joka sijaitsee Kreetan saarella. Se kuuluu hallinnollisesti Chanián kuntaan, Chanián alueyksikköön ja Kreetan alueeseen. Kylän väkiluku on 548 (vuonna 2011).
Varýpetron kylä sijaitsee noin yhdeksän kilometriä lounaaseen Chanián keskustasta. Se on rakennettu noin 95 metrin korkeuteen merenpinnasta laskettuna. Kylän nähtävyyksiin kuuluvat Pyhän Kyriaken luostari ("Moní Agías Kyriakís") sekä sen lähellä sijaitsevat bysanttilaisaikaisen linnan rauniot saaren toiselta bysanttilaiselta kaudelta.
Varýpetro muodostaa myös laajemman kyläyhdyskunnan (Τοπική Κοινότητα Βαρύπετρου, "Topikí Koinótita Varýpetrou"), johon kuuluvat varsinaisen Varýpetron kylän lisäksi kylät Lygidés, Marmarás, Mylonianá, Óasis ja Potistíria. Koko yhdyskunnan väkiluku on 1 607.
Aiemmin kylä kuului Thérison kuntaan ja vuodesta 2011 lähtien Chanián kunnan Thérison kunnallisyksikköön.
Vatólakkos

Vatólakkos () on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Kylän väkiluku on 654 (vuonna 2011).
Vatólakkoksen kylä sijaitsee noin 15 kilometriä lounaaseen Chaniásta. Kylän nimen alkuperää ei tiedetä; sen on ehdotettu viittaavaan niin alueen kulkukelpoisuuteen ("vatós"), piikkipensaisiin ("vátos") kuin soihinkin ("váltos"). Saksalaiset surmasivat kaikki kylän asukkaat toisen maailmansodan miehityksen aikana. Kylän pääkirkko on omistettu apostoleille Pietari ja Paavali ("Apóstoloi Pétros kai Pávlos") sekä Pyhälle Fanuriokselle ("Ágios Fanoúrios"). Sen vieressä on korkea kellotorni.
Vatólakkos muodostaa myös laajemman kyläyhdyskunnan (Τοπική Κοινότητα Βατολάκκου, "Topikí Koinótita Vatolákkou"), johon kuuluu varsinaisen Vatólakkoksen kylän lisäksi Skonízon kylä. Koko yhdyskunnan väkiluku on 661.
Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön.
Voutás

Voutás () on Kreikan kylä, joka sijaitsee Kreetan saarella. Se kuuluu hallinnollisesti Kántanos-Sélinon kuntaan, Chanián alueyksikköön ja Kreetan alueeseen. Kylän väkiluku on 57 (vuonna 2011).
Voutásin kylä sijaitsee Pelekaniótikos-joen varrella noin 68 kilometriä lounaaseen Chaniásta. Se on rakennettu noin 264 metrin korkeuteen merenpinnasta laskettuna. Kylä oli seudun vuoriston tärkeitä kyliä vielä 1970-luvulle saakka, mutta nykyisin siellä on vain vähän asukkaita. Kylän nähtävyyksiin kuuluu bysanttilaisaikainen Pyhän Paraskevan ("Agía Paraskeví") kirkko.
Voutás muodostaa myös laajemman kyläyhdyskunnan (Τοπική Κοινότητα Βουτά, "Topikí Koinótita Voutá"), johon kuuluvat varsinaisen Voutásin kylän lisäksi kylät Ágios Pávlos, Azogyrés, Chasí, Gialós, Kítyros, Kontokynígi, Livádi ja Plátanos. Näistä Gialós on suurin. Koko yhdyskunnan väkiluku on 961.
Aiemmin kylä kuului Pelekánoksen kuntaan ja vuodesta 2011 lähtien Kántanos-Sélinon kunnan Pelekánoksen kunnallisyksikköön.
Achláda

Achláda () on Kreikan kylä, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Kylän väkiluku on 57 (vuonna 2011).
Achládan kylä, suomeksi ”Villipäärynä”, sijaitsee noin 23 kilometriä luoteeseen Iraklionin kaupungista. Se mainitaan ensimmäisen kerran venetsialaisvallan aikaisissa lähteissä. Kylän tärkein kirkko on omistettu Pyhälle Johannekselle ("Ágios Ioánnis") ja Pyhälle Tryfonille ("Ágios Trýfonas").
Achláda muodostaa myös laajemman kyläyhdyskunnan (Τοπική Κοινότητα Αχλάδας, "Topikí Koinótita Achládas"), johon kuuluvat varsinaisen Achládan kylän lisäksi kylät Agía Pelagía, Ammoúdi, Lygariá, Madés, Mononáftis ja Xirókampos. Koko yhdyskunnan väkiluku on 1 015. Aiemmin Achláda kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön.
Agía Eiríni (Iraklion)

Agía Eiríni (; transl. myös "Agía Iríni") on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 91 (vuonna 2011).
Agía Eirínin kylä sijaitsee Gioúchtas-vuoren pohjoisrinteessä noin kahdeksan kilometriä etelään Iraklionin kaupungista, jonka kaupunkiyhdyskuntaan se kuuluu. Se on rakennettu noin 150 metrin korkeuteen merenpinnasta laskettuna. Kylä on saanut nimensä sen Pyhälle Irenelle ("Agía Eiríni") omistetusta kirkosta. Kylän nähtävyyksiin kuuluu Agía Eirínin akvedukti eli Spílian akvedukti, joka rakennettiin vuosina 1830–1840. Se kuljetti vettä Gioúchtas-vuorelta Megálo Kástroon eli nykyiseen Iraklioniin.
Ágies Paraskiés

Ágies Paraskiés () on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Kylän väkiluku on 805 (vuonna 2011).
Ágies Paraskiésin kylä sijaitsee noin 20 kilometriä etelään Iraklionin kaupungista. Kylän nimi, suomeksi ”Pyhät Paraskevat”, tulee siitä, että siellä on ollut peräti viisi Pyhälle Paraskevalle ("Agía Paraskeví") omistettua kirkkoa. Venetsialaisvallan aikana vuonna 1279 seudulla mainitaan Castro Paraski -niminen linna. Kylä mainitaan 1500-luvulla nimellä "Epáno Ágies Paraskiés" (Επάνω Άγιες Παρασκιές). Kylän pääkirkko on omistettu sen suojeluspyhälle, Pyhälle Georgiokselle ("Ágios Geórgios").
Ágies Paraskiés muodostaa myös laajemman kyläyhdyskunnan (Τοπική Κοινότητα Αγίων Παρασκιών, "Topikí Koinótita Agíon Paraskión"), johon kuuluu varsinaisen Ágies Paraskiésin kylän lisäksi Kellián kylä. Koko yhdyskunnan väkiluku on 886.
Aiemmin kylä kuului Níkos Kazantzákisin kuntaan ja vuodesta 2011 lähtien Archánes-Asteroúsian kunnan Níkos Kazantzákisin kunnallisyksikköön.
Ernst Schnabel

Ernst Schnabel (1913 Zittau, Saksa – 1986 Länsi-Berliini, Saksan liittotasavalta) oli saksalainen kirjailija.
Ensimmäisissä romaaneissaan hän kertoo kokemuksistaan merillä, myöhemmin romaanit ovat usein myytteihin pohjautuvia psykologisia romaaneja.
Ágioi Theódoroi (Iraklion)

Ágioi Theódoroi (; transl. myös "Ágii Theódori") on Kreikan kylä, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Ágioi Theódoroi on osa Gázin kaupunkiyhdyskuntaa. Kylän väkiluku on 789 (vuonna 2011).
Ágioi Theódoroin kylä sijaitsee noin seitsemän kilometriä länsilounaaseen Iraklionin keskustasta A90-moottoritien varrella. Nykyisin kylä on Iraklionin lounaisia esikaupunkeja. Kylässä sijaitsee sen nimikkopyhille omistettu Pyhien Theodorosten luostari ("Moní Agíon Theodóron").
Aiemmin kylä kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön.
Ágios Sýllas

Ágios Sýllas (; transl. myös "Ágios Síllas") on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 545 (vuonna 2011).
Ágios Sýllaksen kylä sijaitsee noin 14 kilometriä etelään Iraklionin kaupungista. Se on rakennettu noin 569 metrin korkeuteen merenpinnasta laskettuna. Ágios Sýllas muodostaa myös laajemman kyläyhdyskunnan (Τοπική Κοινότητα Αγίου Σύλλα, "Topikí Koinótita Agíou Sýlla"), johon kuuluvat varsinaisen Ágios Sýllaksen kylän lisäksi kylät Kámpos, Maládes, Tsagkaráki ja Zervoú Metóchi. Koko yhdyskunnan väkiluku on 1 157.
Aiemmin kylä kuului Témenoksen kuntaan ja vuodesta 2011 lähtien Iraklionin kunnan Témenoksen kunnallisyksikköön.
Ágios Thomás (Iraklion)

Ágios Thomás () on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Ágios Thomás muodostaa oman kyläyhdyskuntansa (Τοπική Κοινότητα Αγίου Θωμά, "Topikí Koinótita Agíou Thomá"). Kylän väkiluku on 665 (vuonna 2011).
Ágios Thomáksen kylä sijaitsee Ída- eli Psiloreítis-vuoren itäpuolella noin 34 kilometriä etelälounaaseen Iraklionista. Se on rakennettu noin 530 metrin korkeuteen merenpinnasta laskettuna.
Varhaisin maininta kylästä on vuodelta 1371. Kylän nähtävyyksiin kuuluu bysanttilaisaikainen Pyhän Tuomaan kirkko ("Ágios Thomás"), josta se on saanut nimensä. Yhteensä kylässä sanotaan olevan jopa 38 kirkkoa.
Aiemmin kylä kuului Agía Varváran kuntaan ja vuodesta 2011 lähtien Górtynan kunnan Agía Varváran kunnallisyksikköön.
Ágios Thomás

Ágios Thomás (, ”Pyhä Tuomas”) voi viitata seuraaviin paikkoihin Kreikassa:
Apóstoloi (Iraklion)

Apóstoloi (; transl. myös "Apóstoli") on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 322 (vuonna 2011).
Apóstoloin kylä, suomeksi ”Apostolit”, sijaitsee noin 28 kilometriä kaakkoon Iraklionista. Se muodostaa oman kyläyhdyskuntansa (Τοπική Κοινότητα Αποστόλων, "Topikí Koinótita Apostólon"). Kylä jakautuu kahteen osaan, jotka ovat yläkylä ("Páno Chorió", Πάνω Χωριό) eli "Kamári" (Καμάρι) ja alakylä ("Káto Chorió", Κάτω Χωριό) eli "Ágioi Apóstoloi" (Άγιοι Αποστόλοι).
Kylän kirkkoihin lukeutuvat kaksilaivainen Neitsyt Marian ("Panagía") ja Arkkienkeli Mikaelin ("Michaíl Archángelos") kirkko yläkylässä ja bysanttilaisaikainen Pyhän Georgioksen ("Ágios Geórgios") kirkko alakylässä.
Aiemmin kylä kuului Kastéllin kuntaan ja vuodesta 2011 lähtien Minóa Pediádan kunnan Kastéllin kunnallisyksikköön.
Avgenikí

Avgenikí () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 533 (vuonna 2011).
Avgenikín kylä sijaitsee noin 21 kilometriä lounaaseen Iraklionista. Se on rakennettu noin 310 metrin korkeuteen merenpinnasta laskettuna. Kylä mainitaan ensimmäisen kerran venetsialaisvallan aikaisissa lähteissä vuonna 1391 nimellä "Evgenikí" (Ευγενική). Nykyinen nimimuoto tunnetaan vuodesta 1834. Avgenikí muodostaa myös laajemman kyläyhdyskunnan (Τοπική Κοινότητα Αυγενικής, "Topikí Koinótita Avgenikís"), johon kuuluu varsinaisen Avgenikín kylän lisäksi Vlachianán kylä. Koko yhdyskunnan väkiluku on 539.
Aiemmin kylä kuului Palianín kuntaan ja vuodesta 2011 lähtien Iraklionin kunnan Palianín kunnallisyksikköön.
Eliá (Iraklion)

Eliá (, ) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 884 (vuonna 2011).
Elián kylä sijaitsee noin 12 kilometriä kaakkoon Iraklionin kaupungista. Se on rakennettu noin 230 metrin korkeuteen merenpinnasta laskettuna. Kylä mainitaan ensimmäisen kerran venetsialaisvallan aikaisessa väestönlaskennassa vuonna 1583. Elián tärkein kirkko on omistettu Pyhälle Panteleimonille ("Ágios Panteleímonas").
Eliá muodostaa myös laajemman kyläyhdyskunnan (Τοπική Κοινότητα Ελαίας, "Topikí Koinótita Elaías"), johon kuuluvat varsinaisen Elián kylän lisäksi kylät Ágios Romanós, Karterós ja Stavroméno sekä Dían saari. Koko yhdyskunnan väkiluku on 1 936.
Aiemmin kylä kuului Goúvesin kuntaan ja vuodesta 2011 lähtien Chersónisoksen kunnan Goúvesin kunnallisyksikköön.
Bjørn Alterhaug

Bjørn Alterhaug (s. 3. kesäkuuta 1945 Mo i Rana) on norjalainen jazzbasisti, -säveltäjä ja -sovittaja.
Alterhaug pääsi keskeiseen asemaan Norjan jazzpiireissä 1970-luvulla. Hän perusti John Pål Inderbergin ja muiden kanssa New Cool Quartet -kokoonpanon ja toimi Egil Kapstadin kvartetin sekä Siri's Svale Bandin basistina. 1970–1980-luvuilla Alterhaug teki yhteistyötä muiden muassa Chet Bakerin, Ben Websterin, Joe Hendersonin ja Lee Konitzin kanssa. Hän on soittanut yli sadalla julkaisulla. Alterhaug on säveltänyt musiikkia muun muassa Euroopan yleisradiounionin big band -konserttiin (Oslo, 1981) ja toiminut Festspillene i Nord-Norgen festivaalisäveltäjänä (1989). Vuoden 2005 Havmanndagene-tapahtumaan hän sävelsi tilaustyön "Havmanndialoger".
Alterhaug on työskennellyt musiikin professorina Norjan teknis-luonnontieteellisessä yliopistossa. Hänen saamiaan palkintoja ovat olleet Buddyprisen (1975), Spellemannprisen ("Moment", vuoden jazzlevy 1979), Gammleng-palkinto (1989) ja Etelä-Trøndelagin läänin kulttuuripalkinto (2011).
Orlando Guardians

Orlando Guardians (aiemmin nimeltään New York Guardians) on ammattilaistason amerikkalaisen jalkapallon joukkue Floridan Orlandosta. Joukkue pelaa XFL-liigassa osana Eteläistä divisioonaa.
Joukkueen perusti Vince McMahonin Alpha Entertainment -yritys vuonna 2018, joka omistaa ja hallinoi XFL-liigaa ja kaikkia sen joukkueita. Guardiansin kotikenttä on Camping World Stadium.
Ensimmäisellä kaudellaan 2020 Guardians ehti pelata viisi ottelua, joista se voitti kolme ja hävisi kaksi. Maaliskuussa XFL-kausi päättyi ennenaikaisesti COVID-19-pandemian vuoksi.
Kaudeksi 2023 joukkue muutti New Yorkista Orlandoon. Samalla joukkueen väriteema muuttui punaisesta vihreäksi.
DC Defenders

DC Defenders on ammattilaistason amerikkalaisen jalkapallon joukkue Washingtonista. Joukkue pelaa XFL-liigassa osana Pohjoista divisioonaa.
Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Defendersin kotikenttä on 20 000 katsojan Audi Field.
Ensimmäisellä kaudellaan 2020 Defenders ehti pelata viisi ottelua, joista se voitti kolme ja hävisi kaksi. Maaliskuussa XFL-kausi päättyi ennenaikaisesti COVID-19-pandemian vuoksi.
Purmo Group

Purmo Group (entinen Virala Acquisition Company) on suomalainen pörssiyhtiö. Purmo Group valmistaa lämmitys- ja jäähdytysjärjestelmiä. Syyskuussa 2021 Virala Acquisition Company osti Purmo Groupin Rettig Groupilta.
St. Louis BattleHawks

St. Louis BattleHawks on ammattilaistason amerikkalaisen jalkapallon joukkue St. Louisista, Missourista. Joukkue pelaa XFL-liigassa osana Pohjoista divisioonaa.
Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. BattleHawksin kotikenttä on 67 277 katsojan The Dome at America's Center.
Ensimmäisellä kaudellaan 2020 BattleHawks ehti pelata viisi ottelua, joista se voitti kolme ja hävisi kaksi. Maaliskuussa XFL-kausi päättyi ennenaikaisesti COVID-19-pandemian vuoksi.
Vegas Vipers

Vegas Vipers (aiemmin Tampa Bay Vipers) on ammattilaistason amerikkalaisen jalkapallon joukkue Las Vegasista, Nevadasta. Joukkue pelaa XFL-liigassa osana Pohjoista divisioonaa.
Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Vipersin kotikenttä on Cashman Field.
Ensimmäisellä kaudellaan 2020 Vipers ehti pelata viisi ottelua, joista se voitti yhden ja hävisi neljä. Maaliskuussa XFL-kausi päättyi ennenaikaisesti COVID-19-pandemian vuoksi.
Kaudeksi 2023 Vipers muutti Tampasta Las Vegasiin. Samalla joukkueen värit muuttuivat punaiseen, mustaan ja valkoiseen.
Houston Roughnecks

Houston Roughnecks on ammattilaistason amerikkalaisen jalkapallon joukkue Houstonista, Texasista. Joukkue pelaa XFL-liigassa osana Eteläistä divisioonaa.
Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Roughnecksin kotikenttä on noin 40 000 katsojan TDECU Stadium.
Ensimmäisellä kaudellaan 2020 Roughnecks ehti pelata viisi ottelua, joista se voitti kaikki. Maaliskuussa XFL-kausi päättyi ennenaikaisesti COVID-19-pandemian vuoksi.